stanford-oval/wikipedia huggingface dataset:
Emäntäkoulu
Toiminta > Pääsyvaatimukset

Päästäkseen oppilaaksi emäntäkouluun hakijan tuli olla täyttänyt 17 vuotta sekä esittää todistukset siitä, että hän oli suorittanut ylemmän kansakoulun oppimäärän tai että hänellä oli vastaavat tiedot, että hän oli hyvämaineinen, että hänellä oli terve ruumiinrakenne, ettei hän sairastanut tarttuvaa tautia ja että hänellä oli holhoojan suostumus, jos hän oli alaikäinen.
Suomen emäntäkoulut

1950-luvun lopulla Suomessa toimivat seuraavat emäntäkoulut:
Ahlmanin emäntäkoulu, Koivistonkylä, Messukylä
Aitoon emäntäkoulu, Aitoo
Brahelinnan emäntäkoulu, Ristiina
Elias Lönnrotin emäntäkoulu, Sammatti
Haapaveden emäntäkoulu, Haapavesi
Högvalla seminariums husmoderskola, Hinthaara
Järvenpään kotitalousopettajaopiston emäntäkoulu, Järvenpää
Karkun emäntäkoulu, Karkku
Kauhajoen kotitalousopiston emäntäkoulu, Kauhajoki
Kemijärven emäntäkoulu, Isokylä
Keski-Pohjanmaan emäntäkoulu, Veteli
Keski-Suomen kotitalousopettajaopiston emäntäkoulu, Jyväskylä
Kittilän emäntäkoulu, Kittilä
Korsholms husmoderskola, Vanha Vaasa
Lapuan emäntäkoulu, Lapua
Limingan emäntäkoulu, Liminka
Orimattilan kotitalousopiston emäntäkoulu, Orimattila
Pohjois-Karjalan emäntäkoulu, Tiensuu, Pielisjärvi
Rovaniemen kotitalousopiston emäntäkoulu, Rovaniemi
Runnin emäntäkoulu, Runni
Sotkamon emäntäkoulu, Vuokatti
Suonenjoen emäntäkoulu, Suonenjoki
Säämingin emäntäkoulu, Savonlinna
Tapiolan emäntäkoulu, Joutseno
Varsinais-Suomen emäntäkoulu, Naantali
Aiheesta muualla

Emäntäkoulun uusi aika, Helsingin Sanomat, 14.11.2020
Emäntäkoulu valmisti pitkään naisia maatilan arkeen – sitten aika muuttui, vetovoima hiipui ja nimi vanheni, Yle / Raila Paavola, 19.6.2023
Eri emäntäkoulujen historiaa
Aitoon emäntäkoulun historiaa
Lapuan emäntäkoulu, Helemi, Lapuan historiallinen tietokanta
Eva Birnerová

| Eva Birnerová |
| --- | --- |

Henkilötiedot
Syntynyt: 14. elokuuta 1984 (ikä 40)
Kansalaisuus:   Tšekki
Tennispelaaja
Pituus:  170 cm
Paino:  59 g
Kätisyys:  oikea
Ammattilaisena:  2002–
Palkintorahat:  1 131 089 USD
Kaksinpeli
Paras sijoitus:  59. (29.1.2007)
Voitot/tappiot:  333–306
Grand Slam -turnauksissa
Australian avoimet:  3. kierros (2007)
Ranskan avoimet:  2. kierros (2005)
Wimbledon:  3. kierros (2013)
Yhdysvaltain avoimet:  2. kierros (2006)
Nelinpeli
Paras sijoitus:  52. (21.5.2012)
Turnausvoittoja:  3
Voitot/tappiot:  183–199
Aiheesta muualla
ITF
WTA
Eva Birnerová (s. 14. elokuuta 1984 Duchcov) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2007. Hän on voittanut urallaan kolme WTA-turnausta nelinpelissä.
Grand Slam -turnauksissa Birnerová on päässyt parhaimmillaan kolmannelle kierrokselle Australian avoimissa 2007 ja Wimbledonissa 2013.
Aiheesta muualla

Eva Birnerová WTA:n sivuilla (englanniksi)
Eva Birnerová ITF:n sivuilla (englanniksi)
Galaksiryhmä

Galaksiryhmä on galaksijoukkoa pienempi galaksirykelmä. Galaksiryhmään kuuluu useampi kuin kaksi galaksia, mutta kirkkaita galakseja kuitenkin vähemmän kuin 20. Enemmän suuria galakseja sisältävistä galaksirykelmistä käytetään nimitystä galaksijoukko. Puolestaan vain kaksi galaksia käsittävää galaksinaapurustoa kutsutaan galaksipariksi.
Fredi Bobic

| 0 | 1 | 2 |
| --- | --- | --- |

Henkilötiedot
Koko nimi: Fredi Bobič
Syntymäaika: 30. lokakuuta 1971 (ikä 52)
Syntymäpaikka:  Maribor, Slovenia, Jugoslavia
Pelipaikka: hyökkääjä
Pituus: 188 senttimetriä
Junioriseurat
1977–1980 1980–1986 1986–1990:  Bad Canstatt  Stuttgart  Stuttgarter Kickers
Seurat
| Vuodet | Seura | O (M) |
| 1990-1992 1992–1994 1994–1999 1999–2003 2002 2002–2003 2003–2005 2006 |  Ditzingen  Stuttgarter Kickers  Stuttgart  Borussia Dortmund → Bolton Wanderers → Hannover  Hertha  Rijeka Ura | 62 (32) 62 (26) 148 (69) 56 (17) 15 (4) 27 (14) 54 (18) 8 (2) 370 (150) |
Maajoukkue
| 1994–2004 |  Saksa | 37 (10) |
 Seurajoukkueuran tilastot kattavat vain kansalliset sarjat.
Fredi Bobic (sloveeniksi Fredi Bobič, s. 30. lokakuuta 1971 Maribor, Slovenia, Jugoslavia) on saksalainen jalkapalloilija, jonka sukujuuret ovat Sloveniassa ja Kroatiassa.
Bobic pelasi uransa aikana Saksassa, Englannissa ja Kroatiassa yhteensä 370 sarjaottelua ja teki niissä 150 maalia.
Saksan maajoukkueessa Bobic pelasi 37 ottelua ja teki niissä kymmenen maalia. Hän oli mukana kahdessa arvoturnauksessa; EM-kisoissa 1996 ja 2004, joista ensin mainituissa Saksa voitti Euroopan mestaruuden.
Fredi Bobic färsaarelaisessa postimerkissä
Saavutukset

Euroopan-mestaruus: 1996
Saksan cupin voitto: 1997
Kroatian cupin voitto: 2006
Foluke Akinradewo

| Mitalit | Mitalit | Mitalit |  |
| --- | --- | --- | --- |
|  Foluke Akinradewo |  Foluke Akinradewo |  Foluke Akinradewo |  |
Maa:  Yhdysvallat
naisten lentopallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | lentopallo |  |
|  Pronssia | Rio 2016 | lentopallo |  |
| MM-kilpailut  | MM-kilpailut  | MM-kilpailut  |  |
|  Kultaa | Italia 2014 | lentopallo |  |
Foluke Akinradewo (s. 5. lokakuuta 1987) on yhdysvaltalainen lentopalloilija, pelipaikaltaan keskitorjuja. Hän voitti maailmanmestaruuden vuonna 2014 sekä saavutti olympiahopeaa vuonna 2012 ja olympiapronssia vuonna 2016.
Folonin alue

| Folonin alue région du Folon |
| --- | --- |
 Denguélén piirikunta ja siihen kuuluva Folonin alue (vihreällä) Norsunluurannikon kartalla.
Valtio:  Norsunluurannikko
Piirikunta:  Denguélé
Hallinto:  
 – hallinnollinen keskus:  Minignan
Pinta-ala:  7 239 km²
Väkiluku (2014):  96 400
Folonin alue (ransk. région du Folon) on Denguélén piirikuntaan kuuluva hallintoalue Norsunluurannikon luoteisosassa. Sen pinta-ala on 7 239 neliökilometriä. Alueen hallinnollinen keskus on Minignan. Asukkaita on 96 400 henkeä (vuonna 2014).
Folonin alue rajoittuu idässä Bagouén ja etelässä Kabadougoun alueisiin, lännessä Guineaan ja pohjoisessa Maliin. Kasvillisuus on heinä- ja metsäsavannia ja jokivarsien galleriametsiä.
Vuonna 2012 perustettu alue käsittää Minignanin ja Kaniasson departementit. Kuntia ovat Goulia, Kaniasso, Minignan ja Tienko. Aliprefektuureja on seitsemän ja kyliä 88.
Seudun pääelinkeino on maanviljely, joka tuottaa riisiä, maissia, maniokkia, jamssia, cashewpähkinöitä, maapähkinää ja puuvillaa.
Eurosam

Eurosam on eurooppalainen ilmatorjuntaohjusten valmistaja. Pääkonttori sijaitsee Pariisin eteläpuolella Fontenay aux Rosesissa. Henkilökuntaa on noin sata henkeä. Eurosam on perustettu kesäkuussa 1989 kehittämään hanketta Famille de missiles Sol-Air Futurs eli uuden sukupolven ilmatorjuntaohjusten perhe. Alkuaan se oli Aérospatialen, Alenian ja Thomson-CSF:n yhteisyritys. Nykyään Aérospatiale ja Alenian ohjukset ja ohjusjärjestelmät on sulautettu osaksi monikansallista MBDA:ta. Thomson-CSF on nykyään Thales Group. Eurosamin omistus jakaantuu nykyään siis suhteessa 66 % MBDA:lle ja 33 % Thales Groupille. Euroopan suurin ja maailman kolmanneksi suurin puolustusvälineyritys BAE Systems puolestaan omistaa MBDA:sta 37,5 % ja ilmailukonserni EADS myös 37,5 %.
Järjestelmät

Eurosamin ohjusjärjestelmissä käytetään MBDA Aster 15- ja 30- ohjuksia.
SAAM (Système Anti-Air Missile) laivaston omasuojakäyttöön
SAAM-FR, Aster 15, Ranskan merivoimien lentotukialus Charles De Gaulle
SAAM-IT, Aster 15, Italian laivaston lentotukialus Cavour
SAMP/T (Sol-Air Moyenne Portée Terrestre) keskimatkan alueilmatorjuntaohjusjärjestelmä, jota tarjottiin Suomelle
PAAMS (Principal Anti Air Missile System) pitkänkantaman alueilmatorjuntajärjestelmä, jota toimitetaan Horizon-luokan ja FREMM-luokan fregatteihin sekä Daring-luokan hävittäjiin.
Järjestelmät > SAMP/T

SAMP/T on tarkoitettu suojaamaan valtakunnallisesti merkittäviä kohteita vihollisen lentokoneilta ja ohjuksilta. Tyypillinen patteri sisältää johtoyksikön, tutkayksikön ja neljästä kuuteen kuorma-autoalustaista laukaisuyksikköä. Neljällä laukaisuyksiköllä varustettuna patterin vahvuus on 14 miestä. Järjestelmässä käytettävä ajoneuvo sopii C-130 Hercules kuljetuskoneen rahtitilaan. Järjestelmä kykenee lukittautumaan yhtäaikaisesti kymmeneen maaliin, ilmassa matkalla kohteeseen voi yhtäaikaisesti olla 16 ohjusta. Torjuntasektori on täydet 360 astetta. Maksimikantama on valmistajan mukaan lentokonetta torjuttaessa yli 100 km ja ohjusta torjuttaessa 25 km. Minimietäisyys torjuttavaan kohteeseen on kolme kilometriä. Kokeissa ohjus on käynyt 15 km:n korkeudessa, ilmoitettu lakikorkeus on 20 km. Ohjus saa järjestelmän tutkalta jatkuvasti päivittyvän tiedon kohteen sijainnista. Järjestelmässä käytettävän Aster 30 -ohjuksen pituus on 5,2 m, halkaisija 18 cm, paino 510 kg ja lentonopeus 1 400 m/s.
SAMP/T oli tarjolla Suomen uudeksi alueilmatorjuntaohjusjärjestelmäksi (KKITO 2012), mutta puolustusministeriö valitsi yhdysvaltalais-norjalaisen NASAMS -järjestelmän. SAMP/T:n kaksi kilpailijaa ilmatorjuntaohjusmarkkinoilla ovat yhdysvaltalainen Patriot ja venäläinen S-300PMU, joista kumpikaan ei ollut ehdolla Suomeen. Suorituskyvyltään kilpailun loppuvaiheessa mukana olleet järjestelmät ovat täysin erilaisia ja erään arvionselvennä mukaan SAMP/T:n olisi pitänyt olla tarjouskilpailun selkeä voittaja.
Ranskan ilmavoimien SAMP/T -järjestelmä ilmatorjuntaharjoituksessa Romaniassa vuonna 2022.
Fallen (Burzumin albumi)

| Fallen Burzum |
| --- | --- | --- |

Studioalbumin tiedot
 Äänitetty : 2010
 Julkaistu: 7. maaliskuuta 2011
 Tuottaja(t): Varg Vikernes
 Tyylilaji: black metal
 Kesto: 47.41
 Levy-yhtiö: Byelobog Productions
Listasijoitukset
  10.
Burzumin muut julkaisut
| Belus 2010 | Fallen 2011 | From the Depths of Darkness 2011 |
Fallen on norjalaisen yhden miehen black metal -yhtye Burzumin 7. maaliskuuta 2011 julkaistu albumi. Se debytoi Suomen virallisen listan sijalla 10.
Albumin kansikuva on ranskalaisen taidemaalarin William-Adolphe Bouguereaun taulu Elegy vuodelta 1899.
Kappaleet

Fra verdenstreet – 1.03
Jeg faller – 7.50
Valen – 9.21
Vanvidd – 7.05
Enhver til sitt – 6.16
Budstikken – 10.09
Til hel og tilbake igjen – 5.57
Arvostelut

About.com:
AllMusic:
Angry Metal Guy:
Imperiumi: 8½/10
Kaaoszine.fi: 5/10
Metal Injection: 9/10
Soundi:
Aiheesta muualla

Fallen (Burzumin albumi) Discogsissa. (englanniksi)
Albumi Fallen (Burzumin albumi) Encyclopaedia Metallum -sivustolla (englanniksi)
Galaksien muodostuminen

Galaksien muodostuminen on avaruuden järjestäytymisessä merkittävä tekijä. Ensimmäiset galaksit alkoivat muodostua heti alkuräjähdyksen jälkeen, noin 13 miljardia vuotta sitten. Maailmankaikkeuden alkuaikoina, vielä 10 miljardia vuotta sitten, galaksit olivat kaoottisempia kuin nykyään. Niissä tapahtui enemmän supernovia ja niissä tähtien muodostuminen oli vilkkaampaa kuin nykyisissä galakseissa. Maailmankaikkeudessa on paljon pimeää ainetta, joka vaikuttaa galaksien pyörimiseen ja massaan ja sitä kautta niiden muotoon.
Fobia

Fobia on liioiteltu pelko, jonka kohteelle altistuminen aiheuttaa välittömän ahdistusreaktion.
Fobia on johonkin tiettyyn kohteeseen tai tilanteeseen kohdistuva liiallinen tai epärealistinen pelko. Fobiat lukitellaan ahdistuneisuushäiriöiksi psykiatrisessa tautiluokituksessa.
Lievät pelot ovat normaaleja, sillä etenkin vaarallisia asioita onkin luonnollista pelätä. Fobiasta on kyse silloin, kun pelosta kärsivä ihminen ei hallitse tilannetta, hän haluaa voimakkaasti välttää pelon kohdetta, hän kärsii, ja hänen arkielämänsä vaikeutuu pelkojen vuoksi.
Fobiat voivat kohdistua hyvin monenlaisiin asioihin. Eräitä tunnettuja fobioita ovat esimerkiksi jonkin eläimen, korkean tai suljetun paikan, veren, pistosten, lentämisen, bakteerien tai avaran tilan pelko. Useimmilla foobikoilla on useampi kuin yksi erillinen pelko.
Kun fobiasta kärsivä henkilö altistuu kammoamalleen kohteelle, hän saa lähes aina välittömän ahdistusreaktion tai paniikkikohtauksen, tai hän voi pyörtyä. Lapsella pelkoreaktio voi ilmetä itkuna, raivokohtauksena, jähmettymisenä tai tarrautumisena.
Aikuisista joka kymmenes kärsii jostain pelosta niin paljon, että pelko haittaa elämää tai toimintakykyä ainakin jonkin verran. Fobiasta kärsivä henkilö voi alkaa vältellä pelkoa aiheuttavia kohteita tai tilanteita. Tämä voi johtaa jokapäiväisen elämän kaventumiseen, alkoholin ongelmakäyttöön ja jopa työkyvyttömyyteen.
Fobia voi syntyä lapsuudessa jonkin tapahtuman, kuten koiran pureman, seurauksena. Toinen fobian syntymekanismi on stressitilanteessa saatu paniikkikohtaus, joka alkaa sen jälkeen mielessä yhdistyä tapahtumapaikkaan ja aiheuttaa fobian paikkaa kohtaan. Fobiat kulkevat myös suvussa.
Pelkojen kehittymistä lisäävät traumaattiset kokemukset, väkivaltaiset tilanteet, onnettomuudet, läheisten kuolemat ja turvattomuus. Lasten pelkoja voi lisätä vanhempien turha pelottelu erilaisista vaaroista. Lapsuuden aikaiset pelot kuitenkin häviävät usein itsestään ajan myötä, mutta jos ne eivät ole hävinneet aikuisikään tullessa, ne jäävät usein pysyviksi. Suurella osalla fobiasta kärsivistä ihmisistä pelko kestää vuosikausia tai jopa koko eliniän.
Pelkoa lievittävissä harjoituksissa peloista kärsivä totuttelee kohtaamaan pelkonsa kohteen asteittain mielikuvaharjoittelun tai altistuksen avulla. Myös vertaisryhmien järjestämiä itsehoitoryhmiä on olemassa. Fobioissa voidaan kääntyä myös psykiatrin tai psykologin puoleen. Hoitomuotoja ovat psykoterapia tai psyykenlääkkeet kuten bentsodiatsepiinit.
Aiheesta muualla

Kuvia tai muita tiedostoja aiheesta Fobia Wikimedia Commonsissa
Finyè

| Tuuli> Finyè |
| --- | --- |

Ohjaaja:  Souleymane Cissé
Käsikirjoittaja:  Souleymane Cissé
Tuottaja:  Souleymane Cissé
Säveltäjä:  Radio Mogadishu (käännä suomeksi) Pierre Gorse
Leikkaaja:  Gérard Lamps
Pääosat:   Fousseyni Sissoko  Goundo Guissé  Balla Moussa Keita 
Valmistustiedot
Valmistusmaa:  Mali
Ensi-ilta:  1982
Kesto:  100 min
Alkuperäiskieli:  bambara
Aiheesta muualla
IMDb 
Elonet
AllMovie
Infobox OKNimi-testi OK: 
Finyè (suom. Tuuli) on malilaisen Souleymane Cissén käsikirjoittama ja ohjaama pitkä fiktioelokuva vuodelta 1982. Se voitti Karthagon elokuvajuhlien pääpalkinnon kultaisen Tanitin (1982) ja Afrikan tärkeimpiin elokuvajuhliin lukeutuvan FESPACO:n pääpalkinnon kultaisen Yennengan orin (1983). Elokuva esitettiin myös Cannesin virallisessa Un certain regard -elokuvasarjassa (1982).
Elokuva on esitetty Yleisradion TV2-kanavalla nimellä Tuuli 21. helmikuuta 1985.
Näyttelijät

| 0 | 1 | 2 |
| --- | --- | --- |
|  Fousseyni Sissoko  | … |  Bah   |
|  Goundo Guissé  | … |  Batrou   |
|  Balla Moussa Keita  | … |  kuvernööri Sangare   |
|  Ismaila Sarr  | … |  Bahin isoisä   |
|  Omou Diarra  | … |  kolmas vaimo   |
|  Ismaila Cisse  | … |  Seydou   |
|  Massitan Ballo  | … |  Bahin äiti   |
|  Dioncounda Kone  | … |  Bahin isoäiti   |
|  Yacouba Samabaly  | … |  poliisikomentaja   |
|  Dounamba Dany Coulibaly  | … |  fulani   |
Lähde:
Game Informer

| Game Informer |
| --- | --- |

ISSN:  ISSN 1067-6392
Perustettu:  1991
Lakkautettu:  2024
Kotimaa:  Yhdysvallat
Kieli:  englanti
Aiheesta muualla
Kotisivu
Game Informer oli yhdysvaltalainen videopelilehti, joka sisälsi artikkeleita, uutisia, strategiaa sekä arvosteluja videopeleistä ja niiden konsoleista. Kesäkuussa 2012 lehteä oli myyty kuukausimyyntinä yhteensä 8 miljoonaa kappaletta, joka teki siitä levikiltään kolmanneksi laajimman aikakauslehden Yhdysvalloissa.
Game Informer aloitti julkaisun vuonna 1991, jolloin videopelien jälleenmyyjä Funcoland aloitti julkaisun. Vuonna 2000 GameStop osti FuncoLandin ja sen myötä lehden. GameStop myi lehteä myymälöissään. Ostamalla lehden tilaaja sai myös oikeuden käyttää erityistä sisältöä Game Informerin nettisivuilla. Game Informer uudisti täysin lehden ja nettisivunsa marraskuussa 2009.
Vuonna 2011 lehti oli kolmanneksi suurin Yhdysvalloissa ja levikki oli kahdeksan miljoonaa kappaletta. Vuonna 2017 levikki oli seitsemän miljoonaa ja vuonna 2019 GameStop irtisanoi puolet lehden työntekijöistä.
Elokuussa 2024 kerrottiin, että lehden omistava GameStop lopettaa sen. Kesäkuussa 2024 julkaistu lehden viimeinen numero oli järjestyksessä lehden 367 numero.
Fintraffic Raide

| Fintraffic Raide Oy |
| --- | --- |
Yritysmuoto:  osakeyhtiö
Perustettu:  2012
Toimitusjohtaja:  Pertti Saarela
Kotipaikka:  Helsinki, Suomi
Liikevaihto:  34,0 M € (2018)
Liikevoitto:  1,7 M € (2018)
Henkilöstö:  417 (2016)
Emoyhtiö:  Fintraffic Oy
Kotisivu:  www.fintraffic.fi/fi/raide
Infobox OKVirheellinen NIMI-arvo: 
Finrail -logo.
Fintraffic Raide Oy (vuosina 2012–2020 Finrail Oy) on Suomen valtion kokonaan omistama osakeyhtiö, jonka tehtävänä on rautatieliikenteen liikenteenohjauspalvelut. Yhtiö eriytettiin VR-Yhtymästä 1. tammikuuta 2015 itsenäiseksi osakeyhtiöksi, jotta liikenteenohjauspalvelut voidaan tarjota usealle toimijalle tasapuolisesti.
Aiheesta muualla

finrail.fi
Frank B. Willis

Willis (oikealla) vuonna 1915
Frank Bartlett Willis (28. joulukuuta 1871 Lewis Center, Ohio – 10. maaliskuuta 1928 Delaware, Ohio) oli yhdysvaltalainen republikaanipoliitikko.
Willis istui Ohion osavaltion edustajainhuoneessa vuosina 1900–1904 ja Yhdysvaltain edustajainhuoneessa vuosina 1911–1915. Hänet valittiin Ohion kuvernööriksi vuonna 1914 ja hävisi uudelleenvalinnan James M. Coxille vuonna 1916. Hän istui senaatissa vuodesta 1921 kuolemaansa asti.
Exomýtis

| Exomýtis Εξωμύτης |
| --- | --- |
 Exomýtisin kylä.
 Exomýtis
 Koordinaatit: 36°20′5″N, 25°26′26″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Thíra
Hallinto:  
 – Asutustyyppi:  kylä
 – Kallikrates-koodi:  6001010503
Väkiluku (2011):  126
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Exomýtis (kreik. Εξωμύτης; transl. myös Exomítis) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Kylän väkiluku on 126 (vuonna 2011).
Vlychádan satama.
Exomýtisin kylä sijaitsee Thíran saaren etelärannikolla samannimisellä niemellä. Se on osa Emporeíon kyläyhdyskuntaa. Exomýtisiin päättyy Períssasta alkunsa saava 3,5 kilometriä pitkä mustahiekkainen ranta. Kylään kuuluu Vlychádan satama varsinaisen Exomýtisin länsipuolella. Sen lähelle sijoitetaan antiikin ajan Eleusiin kaupunki, johon liittyvät Exomýtisin läheltä löydetyt kallioon kaiverretut haudat.
Aiheesta muualla

Kuvia tai muita tiedostoja aiheesta Exomýtis Wikimedia Commonsissa
Fredrik Castrén

Carl Fredrik Konstantin Castrén (6. marraskuuta 1928 – 9. joulukuuta 1998) oli suomalainen vuorineuvos ja liike-elämän vaikuttaja. Hän oli koulutukseltaan diplomi-insinööri.
Yritysjohtajan uransa Fredrik Castrén aloitti vuonna 1960 tupakkatehdas Oy Ph. U. Strengberg Ab:n varatoimitusjohtajana ja vuodesta 1963 toimitusjohtajana. Vuonna 1967 Castrén siirtyi juuri luodun suuryritys Oy Nokia Ab:n apulaisjohtajaksi vastuualueenaan liiketoiminnan kehittäminen.
Vuodesta 1972 alkaen hän oli suomalaisten suuryritysten toimitusjohtaja: Ensin Strömbergillä, sitten Kymi Kymmene Oy:ssä ja vuodesta 1983 yhdistyneen Kymi-Strömbergin pääjohtajana.
F-1 (rakettimoottori)

F-1 esillä. United States Space & Rocket Center, Huntsville, Alabama, 2006.
F-1 on Rocketdynen kehittämä Saturn V -kantoraketin ensimmäisessä vaiheessa käytetty rakettimoottori. F-1 on toistaiseksi voimakkain yksikammioinen nestemäistä polttoainetta käyttävä rakettimoottori, häviten työntövoimassa vain nelikammioiselle neuvostovalmisteiselle RD-170:lle.
Historia

Rocketdyne kehitti F-1:n alun perin vuonna 1955 täyttämään Yhdysvaltain ilmavoimien vaatimukset. Tuloksena oli kaksi rakettimoottoria, E-1 ja paljon suurempi F-1. E-1 testattiin onnistuneesti mutta se todettiin pian tekniseksi umpikujaksi ja hylättiin suuremman ja voimakkaamman F-1 eduksi. Ilmavoimat pysäytti F-1:n kehittämisen, koska sillä ei lopulta ollut tarvetta senlaiselle suurelle moottorille. Vasta perustettu NASA kuitenkin tarvitsi vastaavaa suurta moottoria ja teki Rocketdynen kanssa sopimuksen sen kehittämiseen jatkamisesta.
Varhaisimmat testipoltot F-1 -komponenteillä tehtiin jo 1957 ja ensimmäinen koepenkkitesti kokonaisella F-1:llä maaliskuussa 1959.
Seitsemän vuoden aikana testit paljastivat vakavan ongelman palamisen vakaudessa, mikä joskus johti vakaviin epäonnistumisiin.
 
Edistyminen ongelman ratkaisussa oli aluksi hidasta, koska ongelma oli ajoittaista ja ennustamatonta. Lopulta insinöörit kehittivät menetelmän, jossa polton aikana pieniä räjähdepanoksia polttokammiossa räjäyttämällä voitiin määrittää, miten palaminen reagoi paineen vaihteluihin. Tämän jälkeen suunnittelijat pystyivät nopeasti tutkimaan eri polttoaine-suutinkonstruktioiden vaikutuksia palamisen vakauteen ja löytämään stabiileimman.
Nämä ongelmat kestivät 1959–1961. Lopulta moottorin palaminen saatiin niin vakaaksi, että se vaimensi keinotekoisesti luodun epästabiilisuuden noin sekunnin kymmenyksessä.
F-1 käytti 1,8 tonnia nestemäistä happea (LOX) ja 0,9 tonnia RP-1:ä (kerosiini), synnyttäen 6,7 meganewtonia työntövoimaa. Saturn V:n viiden F-1:n ajoaineen kokonaistilavuusvirta oli 13 552 litraa sekunnissa. Yhdessä F-1 -moottorissa oli enemmän työntövoimaa kuin kolmessa Avaruussukkulan päämoottorissa yhteensä.
Eräässä Nova-ehdotelmassa oli kahdeksan F-1 -moottoria ensimmäisessä vaiheessa. Lukuisia ehdotelmia on tehty 1970-luvulta alkaen F-1:tä vastaavan suuren moottorin tekemiseksi, mutta yksikään ei ole edennyt alkua pidemmälle.
Alkuperäiset F-1:n tekniset tiedot

| --- | --- |
  Työntövoima (meren pinnan taso) : – 6,7 MN  
  Paloaika : – 150 s  
  Ominaisimpulssi : –  260 s (2.55 kN·s/kg)  
  Moottorin kuivamassa : –  8 353 kg  
  Korkeus : –  5,6 m  
  Halkaisija : –  3,7 m  
  Laajennussuhde:  : –  16 : 1  
  Ajoaine : –  LOX & RP-1  
  Seossuhde : –  2.27  
  Valmistaja : –  NAA / Rocketdyne  
  Käyttökohteet : –  Saturn V:n ensimmäinen vaihe S-IC, jossa 5 F-1 moottoria
Parannukset Apollo-ohjelman aikana

F-1:n työntövoimaa ja hyötysuhdetta parannettiin Apollo 8 (SA-503) ja Apollo 17 (SA-512) lentojen välillä. Tämä oli tarpeen myöhemmissä lennoissa tarvittavan suuremman hyötykuormakapasiteetin vuoksi. Moottoreiden välillä oli pientä variaatiota lennoilla ja keskimääräisessä työntövoimassa lentojen välillä. Apollo 15:n F-1:t toimivat seuraavasti:
Työntövoima (keskimääräinen moottoria kohti meren pinnan tasolla): 6,909 MN
Paloaika: 159 s
Ominaisimpulssi: 264,72 s
Seossuhde: 2,2674
S-IC kokonaistyöntövoima lähdössä (meren pinnan tasolla): 34,55 MN
Varsinaisiin mittauksiin perustuen Apollo 15 lähtötyöntövoima oli 34,8 MN, keskimäärin 6,962 MN per moottori, mikä on huomattavasti enemmän kuin nimellisarvo
F-1:n myöhempi kehitys

Rocketdyne kehitti moottoria edelleen 1960-luvulla saaden aikaan F-1A -moottorin. Ulkoisesti hyvin samanlainen kuin F-1 F-1A oli kevyempi, mutta silti merkittävästi voimakkaampi, 9,1 MN verrattuna F-1:n 6,7 MN:iin ja sitä olisi käytetty uusissä Saturn V -raketeissa Apollon jälkeisenä aikana. Saturn V:n tuotanto lopetettiin kuitenkin jo ennen Apollo-ohjelman loppua eikä yksikään F-1A -moottori koskaan lentänyt.
Aiheesta muualla

Wikimedia Commonsissa on kuvia tai muita tiedostoja aiheesta .
E-1 at the Encyclopedia Astronautica
F-1 at the Encyclopedia Astronautica
F-1A at the Encyclopedia Astronautica
NASA SP-4206 Stages to Saturn - the official NASA history of the Saturn launch vehicle
Wernher von Braun seisoo viiden Saturn V:n ensimmäisen vaiheen (S-IC) F-1:n vieressä

F-1:iä asennetaan testausta varten (1965)